2. ΝΟΜΟΣ 3 της 6/12 Μαΐου 1936 Περί ρυθμίσεως των της διαθέσεως και χρήσεως του Μεγάρου Παλαιών Ανακτόρων κλπ. Άρθρ. 1.-Εις το δια Βουλευτήριον και Βιβλιοθήκην αυτού προορισθέν κτίριον του Μεγάρου Παλαιών Ανακτόρων επιτρέπεται προσωρινώς η στέγασις μόνον του Συμβουλίου Επικρατείας και του Ανωτάτου Οικονομικού Συμβουλίου εντός των διαθεσίμων του Μεγάρου διαμερισμάτων. Ουδεμία άλλη υπηρεσία δύναται να κατέχη διαμερίσματα ή χώρους του κτιρίου. Το δεύτερον εδάφιον είχεν αντικατασταθή δια του άρθρ. 3 Α.Ν. 585/1937, πλην δια του Ν.Δ. της 3/3 Μαΐου 1946 επανήχθησαν εν ισχύι αι ισχύουσαι προ της 4 Αυγ. 1936 διατάξεις. Άρθρ. 2.-Επί του κατά το άρθρ. 3 του Α. Νόμου της 19ης Νοεμ. 1935 περί συστάσεως υπηρεσίας εποπτείας και συντηρήσεως του κτιρίου Παλαιών Ανακτόρων κλπ. αναφερομένου προσωπικού ασκεί, ως προς την εκτέλεσιν των εν τω Μεγάρω καθηκόντων του, πειθαρχικήν εξουσίαν ο Πρόεδρος της Βουλής, εις τας διαταγάς του οποίου τίθεται τούτο και υποχρεούται να εκτελή απροφασίστως και απαρεγκλίτως τας εντολάς αυτού, δυναμένου να επιβάλη τας υπό του Κανονισμού της Βουλής προβλεπομένας ποινάς μέχρι και της ποινής της προσωρινής απολύσεως τριών μηνών. Το άρθρ. 6 του από 14 Φεβρ. 1936 εκτελεστικού του άνω Νόμου Διατάγματος διατηρείται εν ισχύι. Σελ. 196 Άρθρ3.-(Αι πρώται δύο παράγραφοι αναφέρονται εις την σύνθεσιν του προσωπικού της υπηρεσίας, περί ων ήδη προβλέπει το άρθρον 4 Α.Ν. 585/1937). Η υπηρεσία καθαριότητος των δια την Βουλήν και την Βιβλιοθήκην αυτής χώρων εξακολουθεί ενεργουμένη υπό των οικείων υπηρεσιών της Βουλής και τα δι' αυτήν έξοδα καταβάλλονται εκ του προϋπολογισμού της Βουλής. Άρθρ. 4.-Καταργείται αφ' ης εθεσπίσθη το άρθρ. 10 του ως είρηται αναγκαστικού νόμου, ως αντιτιθέμενον εις το από 11ης Ιουν. 1935 ψήφισμα της Ε' Συνελεύσεως των Ελλήνων, "περί καταρτισμού επιτροπής προς σύνταξιν οριστικού Κανονισμού της Συνελεύσεως κλπ.". Άρθρ. 5-6.(Αναφερόμενα εις το άρθρ. 3 Α.Ν. 19/20 Νοεμ. 1935, αντικατεστάθησαν δια των διατάξεων του άρθρ. 4 Α.Ν. 585/1937, κατωτ. άριθ. 3). Άρθρ. 7.-Εκ των Βιβλιοθηκών της Βουλής η Βιβλιοθήκη Ψυχάρη - Μπενάκη διατηρείται ως φιλολογική τοιαύτη, ως προϊστάμενος δε αυτής τοποθετείται κατ' απόφασιν του Προέδρου της Βουλής εις των επί βαθμώ διευθυντού και άνω υπαλλήλων της Βουλής. Άπασα η παλαιά Βιβλιοθήκη μεταφέρεται εις το νέον κτίριον Παλαιών Ανακτόρων. Άρθρ. 8.-Αι εργασίαι, της Επιτροπής Διεθνούς Συνεργασίας υπάγονται εις ιδιαίτερον τμήμα Διεθνών σχέσεων το οποίον παρακολουθεί άπασαν την κίνησιν των ξένων Κοινοβουλίων και των Διεθνών Διασκέψεων, συλλέγει χρήσιμα στοιχεία και καταρτίζει το κατάλληλον αρχείον. (Προϊστάμενος του Τμήματος επί βαθμώ και μισθώ Τμηματάρχου Α' τάξεως διορίζεται εις εκ των υπαλλήλων της Βουλής γνώστης ξένων γλωσσών και προϋπηρετήσας παρά τη Επιτροπή της Διεθνούς Συνεργασίας). 